**Povabilo k oddaji ponudbe**

**Naročnik:**

Borzen, operater trga z elektriko, d. o. o., Dunajska cesta 156, 1000 Ljubljana

**Ref. št. naročila:**

JN-1268-23

**Predmet javnega naročila:**

Zeleno javno naročanje 2023

**Vrsta postopka:**

Evidenčno naročilo

**Informacije o sklopih:**

Predmet naročila je celovit in ni razdeljen na sklope. Od ponudnikov se zahteva celovita ponudba, ki zajema vse zahtevane aktivnosti.

**Rok za oddajo ponudb:**

23. 5. 2023 do 11:00 ure na el. naslov [nabava@borzen.si](https://eis.borzen.local/Nabava/Documents/nabava@borzen.si)

Ponudba mora vsebovati naslednjo dokumentacijo v formatu PDF:

* Izpolnjen in podpisan obrazec »Ponudbeni predračun«
* Okvirni predlog izvedbe predmetnega naročila, z vključeno metodologijo ter terminskim načrtom
* Predstavitev ponudnika skupaj z vsaj tremi (3) referencami s področja zelenega javnega naročanja in navedbo vsaj enega (1) ustreznega kadra, ki izpolnjuje pogoje, navedene v specifikaciji naročila
* Parafiran vzorec Pogodbe
* Izpolnjen in podpisan obrazec »Izjava o varovanju poslovne skrivnosti«
* Izpolnjen in podpisan obrazec »Izjava ZIntPK«

**Pogajanja:**

Naročnik si pridržuje pravico do pogajanj v pisni ali ustni obliki, v kolikor pa mu ponudba v popolnosti ustreza, se naročnik lahko odloči, da pogajanj ne izvede in izbere ekonomsko najugodnejšo ponudbo že v prvem krogu. V primeru pogajanj bo izveden en krog pogajanj. Pogajanja se bodo nanašala na vsebino specifikacije naročila in ceno, ki ne sme biti višja (lahko je nižja ali enaka) od prvotne zavezujoče ponudbe. Naročnik bo pogajanja izvedel s prvimi tremi najugodnejšimi ponudniki, ki jim bo priznana usposobljenost in sposobnost sodelovanja pri predmetnem javnem naročilu. V primeru, da bo bosta dva ali vsi trije dopustni ponudniki ponudili enako ponudbeno ceno, bo naročnik izbral tisto ponudbo, ki bo prispela prej.

Ponudniki, ki bodo imeli dodatna vprašanja v zvezi s tem povabilom, naj jih pošljejo elektronsko na el. naslov [nabava@borzen.si](https://eis.borzen.local/Nabava/Documents/nabava@borzen.si).

Naročnik si pridržuje pravico, da javnega naročila ne odda.

# Specifikacija naročila »Zeleno javno naročanje 2023«

# PREDSTAVITEV DRUŽBE BORZEN

Družba Borzen, d.o.o. je bila ustanovljena leta 2001. Temeljni dejavnosti Borzena sta dejavnost operaterja trga z elektriko in dejavnost centra za podpore. Prva zajema vrsto aktivnosti, ki so nujne za učinkovito, sistemsko urejeno in pregledno delovanje trga z elektriko v Sloveniji. Center za podpore je operativni izvajalec podporne sheme za proizvodnjo elektrike iz obnovljivih virov ter visoko učinkovite soproizvodnje toplote in elektrike, poleg tega pa upravlja register potrdil o izvoru ter dejavnosti kontaktne točke za spodbujanje rabe OVE.

Zakon za učinkovito rabo energije v 55. členu nalaga Borzenu kot izvajalcu dejavnosti centra za podpore, da »pripravlja in izvaja programe za informiranje, ozaveščanje in usposabljanje različnih ciljnih skupin o koristih in praktičnih vidikih razvoja in uporabe tehnologij za učinkovito rabo energije in za uporabo obnovljivih virov.« Omenjene programe družba Borzen izvaja v sklopu lastne blagovne znamke Trajnostna energija.

Več informacij lahko najdete na naši spletni strani [www.borzen.si](http://www.borzen.si) in [www.trajnostnaenergija.si](http://www.trajnostnaenergija.si).

# ZELENO JAVNO NAROČANJE

Uredba o zelenem javnem naročanju (Uradni list RS, št. 51/17, 64/19 in 121/21; v nadaljevanju Uredba ZeJN) določa obvezne, temeljne, minimalne okoljske zahteve za zeleno javno naročanje in priporočila za višje okoljske standarde, kot tudi obvezo javnih skladov, javnih agencij, javnih zavodov, javnih gospodarskih zavodov, javnih podjetij in drugih oseb javnega prava okoljske zahteve vključevati med merila za izbor najugodnejše ponudbe. Organi Republike Slovenije in občine morajo okoljske zahteve vključevati tudi v tehnične specifikacije, med pogoje za ugotavljanje sposobnosti in pogodbena določila.

Uredba ZeJN določa okoljske vidike, ki jih morajo naročniki upoštevati pri oddaji javnih naročil ter način, kako se upoštevajo. Okoljski vidiki se v postopku javnega naročanja vključujejo v razpisne dokumentacije in sicer z opredelitvijo predmeta javnega naročila, tehničnih specifikacij, pogojev za ugotavljanje sposobnosti ponudnika, meril za izbor najugodnejše ponudbe in pogodbenih določil.

# NAMEN IN CILJ NAROČILA

Namen in cilj predmetnega naročila je identificirati, posodobiti ter specificirati okoljske zahteve skladno z 8. členom Uredbe ZeJN, ki jih je potrebno glede na tehnološki razvoj, razmere na trgu ter zakonodajo in smernice Evropske unije in Republike Slovenije posodobiti najmanj vsaki dve leti.

Trenutni primeri okoljskih zahtev in meril po posameznem predmetu so objavljeni in dostopni na povezavi: <https://ejn.gov.si/sistem/zeleno-jn.html>.

**PREDMET NAROČILA**

Skladno s 4. členom Uredbe ZeJN ter za potrebe predmetnega javnega naročila pride v poštev naslednji predmet javnega naročanja, za katerega je obvezno upoštevanje okoljskih vidikov, in sicer:

* **16. pnevmatike**

V Prilogi 1 k Uredbi ZeJN je natančnejša opredelitev predmetov, za katere je zeleno javno naročanje obvezno.

# CILJNE JAVNOSTI

Identifikacija ciljnih javnosti za potrebe projekta:

* Javni naročniki, skladno z določbami Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS in 28/23; krajše: ZJN-3):
* Javni skladi, javne agencije, javni zavodi, javni gospodarski zavodi;
* Javna podjetja;
* Organi Republike Slovenije in občine;
* Druge osebe javnega prava.
* Ponudniki pnevmatik.

# SPECIFIČNE ZAHTEVE NAROČNIKA

Izvajalec je dolžan za zgoraj izpostavljen predmet zelenega javnega naročanja, tj. pnevmatike:

1. Pripraviti analizo trga pnevmatik, in sicer katere pnevmatike sploh na trgu prevladujejo (glede na klasifikacijo EU Uredbe). Analiza naj vključuje dostopnost/dobavljivost pnevmatik razreda A, B in C ter količine in cene pnevmatik prisotnih na trgu.
2. Uskladiti, modificirati, nadgraditi oziroma ažurirati primere okoljskih zahtev in meril skladno s/z:

* EU Uredbo (na [povezavi](https://eur-lex.europa.eu/legal-content/EN/TXT/?uri=CELEX%3A02020R0740-20200605));
* SLO Uredbo - Uredba o izvajanju Uredbe (EU) o označevanju pnevmatik glede na izkoristek goriva in druge parametre (Uradni list RS, št. [97/21](http://www.uradni-list.si/1/objava.jsp?sop=2021-01-2128));
* EU smernicami.

Primer okoljskih zahtev in meril po predmetu »Pnevmatike« mora biti pripravljen na način, kot je sedaj na spletnem naslovu: <https://ejn.gov.si/sistem/zeleno-jn.html>, natančneje: [P16: Pnevmatike (gov.si)](https://www.gov.si/assets/ministrstva/MJU/DJN/Zeleno-JN/ZeJN_P16_pnevmatike.pdf), saj bo le ta javno dostopen.

Pred objavo je potrebno primer okoljskih zahtev in meril predmeta dati v pregled in potrditev naročniku.

Pri omenjenem predmetu, ki je del Uredbe ZeJN, je ponudnik dolžan upoštevati tudi [bazo EPREL](https://ec.europa.eu/info/energy-climate-change-environment/standards-tools-and-labels/products-labelling-rules-and-requirements/energy-label-and-ecodesign/product-database_en), kjer so registrirani vsi proizvodi dobavljivi v EU.

1. Pripraviti vsaj dva primera dobre prakse: Za predmet zelenega javnega naročanja (pnevmatike) naj izvajalec pripravi vsaj dva primera dobre prakse (primeri iz EU).
2. Predstaviti rezultate naročila tako naročniku kot tudi širšemu krogu zainteresirane javnosti. Predvidena 2 do 3-urna predstavitev v spletni obliki v mesecu novembru 2023 oziroma po navodilu naročnika, ki jo organizira izvajalec in vključuje:

* pripravo in pošiljanje vabil na predstavitev po adremi izvajalca, primerni zgoraj navedeni zainteresirani javnosti (dodatno pošiljanje ločeno tudi po adremi naročnika s strani naročnika),
* zagotovitev moderatorja in predavateljev,
* zagotovitev spletne aplikacije (npr. Zoom, MS Teams) in ustrezne tehnične podpore za izvedbo.

**Pravice intelektualne lastnine**

Izvajalec na naročnika v zvezi s pravicami intelektualne lastnine (v izogib dvomu to vključuje najmanj analizo trga pnevmatik, končno poročilo in vso drugo dokumentacijo), ki nastanejo v okviru izvajanj storitev po tej pogodbi, izključno in brez omejitev prenese vse materialne pravice, in sicer poleg pravice uporabe posebej tudi pravice reproduciranja, distribuiranja, dajanja v najem, javnega prikazovanja in predelave. Naročnika bo izvajalec varoval pred zahtevki tretjih oseb v zvezi s pravicami iz prvega stavka tega odstavka brez kakršnihkoli omejitev, in sicer tako, da mu povrne vse stroške morebitnih odškodnin in pravdnih stroškov ter druge razumne stroške.

**Izvedba**

Izvajalec mora v skladu z vsebino iz razpisne dokumentacije pripraviti:

* terminski načrt s specifikacijo del po posameznih fazah izvedbe, vključujoč trajanje posamezne faze in predvidene resurse ponudnika,
* analizo trga pnevmatik, ažurirane primere okoljskih zahtev in meril ter končno poročilo v elektronski obliki (glede na tip poročila v formatu DOCX, XLSX in PPTX oziroma v drugem zapisu, če in kjer je tako določeno v tej specifikaciji oziroma dogovorjeno z naročnikom).

**Roki**

Rok za oddajo ponudbe je do dne 23. 5. 2023 do 11:00 ure.

Rok pričetka del je takoj po sklenitvi pogodbe. Z izvedbo vseh aktivnosti se lahko prične po potrditvi specifikacije del in terminskega načrta s strani naročnika.

Rok za zaključek projekta je najkasneje v roku štirih (4) mesecev od datuma, ko pogodba stopi v veljavo.

**Opomba:** Pogodba stopi v veljavo z dnem izpolnitve odložnega pogoja, in sicer z dnem, ko naročnik prejme ustrezno potrditev s strani pristojnega organa o zagotovitvi sredstev za izvedbo predmetnega javnega naročila.

**Ostale zahteve naročnika (pogoji)**

Ponudnik se s pristopom k temu naročilu (z oddajo ponudbe) zaveže tudi k izpolnitvi spodaj navedenih zahtev oz. pogojev:

* Prijava oziroma ponudba predstavlja **okvirni predlog izvedbe predmetnega naročila, z vključeno metodologijo ter terminskim načrtom s specifikacijo del po posameznih fazah izvedbe**, vključujoč trajanje posamezne faze in predvidene resurse ponudnika. Pri pripravi predloga ponudnik upošteva v specifikaciji podana izhodišča.
* Del prijave predstavlja **predstavitev ponudnika, kar vključuje vsaj tri (3) potrjene reference ponudnika s kratkim opisom referenčnih projektov, s področja predmetnega naročila, kot tudi navedbo vsaj ene (1) osebe** in njihovih referenc, ki bo s strani ponudnika na voljo za izvedbo storitve. Angažirana oseba mora imeti vsaj deset (10) let delovnih izkušenj na področju javnega naročanja, kot tudi mora izkazati, da je sodelovala kot član komisije ali svetovalec pri najmanj desetih (10) javnih naročilih, kjer je bila uporabljena Uredba ZeJN. Reference in ustrezen kader so pogoj za prijavo na predmetno naročilo.
* Predlog vsebinske zasnove predmetnega naročila pripravi ponudnik ter navedeno nato uskladi z naročnikom in skupaj z naročnikovim privoljenjem dokonča.

# MERILA ZA IZBIRO PONUDBE

Merilo za izbor je najnižja ponujena cena ob izpolnjevanju vseh pogojev iz specifikacije naročila.

Ponudbeni predračun št. \_\_\_\_\_\_

## 

## Predmet ponudbe

Na osnovi naročila **št. JN-1268-23** dajemo ponudbo za izvedbo evidenčnega naročila »**Zeleno javno naročanje 2023«**.

## Podatki o ponudniku

|  |
| --- |
| Naziv ponudnika: |
| Naslov: |
| ID številka za DDV: |
| Matična številka: |
| Številka transakcijskega računa, naziv banke in SWIFT koda: |
| Kontaktna oseba, funkcija: |
| Telefon: |
| E-pošta: |
| Pooblaščena oseba ponudnika, funkcija: |

## Splošni pogoji

Ponudbo za izvedbo predmeta naročila dajemo v skladu s priloženimi razpisnimi pogoji naročnika.

## Veljavnost ponudbe

Naša ponudba ostaja v veljavi do \_\_\_\_\_\_\_\_\_\_\_\_. Veljavnost ponudbe mora biti vsaj do 30. 7. 2023.

## Cena

|  |  |  |  |  |
| --- | --- | --- | --- | --- |
| **Opis** | **Količina** | **Cena na enoto brez DDV** | | **Skupna cena brez DDV** |
| Zeleno javno naročanje 2023 | 1 kos. |  | |  |
|  | | **Skupaj brez DDV** |  | |

Ponudbena cena za celotno izvedbo naročila po specifikaciji naročnika znaša \_\_\_\_\_\_\_\_\_ EUR brez DDV.

V ceno so vključeni vsi stroški, ki jih mora ponudnik upoštevati pri izvedbi, tako da ponudnik od naročnika ne more zahtevati nobenih dodatnih plačil ali povračil stroškov.

Priloge:

* Specifikacija naročila št. JN-1268-23
* Okvirni predlog izvedbe predmetnega naročila, z vključeno metodologijo ter terminskim načrtom

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis in žig: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Borzen, operater trga z elektriko, d. o. o.**

**Dunajska cesta 156**

**1000 Ljubljana**

Matična številka: 1613383000

ID za DDV: SI 27799468

ki ga zastopa direktor mag. Borut Rajer

(v nadaljevanju besedila: naročnik)

in

**\_\_\_\_\_\_\_\_\_\_\_**

**\_\_\_\_\_\_\_\_\_\_\_**

**\_\_\_\_\_\_\_\_\_\_\_**

Matična številka: \_\_\_\_\_\_\_\_\_\_

ID za DDV: \_\_\_\_\_\_\_\_\_\_

ki ga/jo zastopa direktor \_\_\_\_\_\_\_\_\_\_

(v nadaljnjem besedilu: izvajalec)

skleneta in dogovorita naslednjo

**Pogodbo o izvedbi storitve**

**»Zeleno javno naročanje 2023«**

**št. JN-1268-23**

1. **člen**

**Uvodna določba**

Pogodbeni stranki uvodoma kot nesporno ugotavljata, da:

* ima naročnik skladno z Zakonom o javnih naročilih (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS in 28/23; v nadaljevanju: ZJN-3) status naročnika na infrastrukturnem področju,
* se, glede na ocenjeno vrednost predmetnega javnega naročila, skladno z določbo 21. člena ZJN-3, ZJN-3 ne uporablja,
* je naročnik za potrebe oddaje tega javnega naročila dne 8. 5. 2023 na svoji spletni strani objavil javni razpis oziroma javno naročilo »Zeleno javno naročanje 2023«,
* je bila ponudba izvajalca z dne \_\_\_\_ izbrana kot najugodnejša v skladu z merili in načinom uporabe meril za izbiro najugodnejše ponudbe.

Pogodbeni stranki sta sporazumni, da so vse pravice in obveznosti izvajalca in naročnika, ki niso izrecno opredeljene v tej pogodbi, določene v specifikaciji naročila, ponudbi izvajalca in drugih dokumentih, ki so sestavni del te pogodbe.

V primeru nasprotja med specifikacijo naročila, ponudbo izvajalca, to pogodbo in drugimi dokumenti, ima pri določanju obveznosti izvajalca po tej pogodbi prednost tisto določilo, ki je ugodnejše za naročnika.

1. **člen**

**Predmet pogodbe**

S to pogodbo se naročnik in izvajalec dogovorita, da bo izvajalec za naročnika izvedel storitev »Zeleno javno naročanje 2023« (v nadaljnjem besedilu: storitev) v skladu s specifikacijo naročila, ki je priloga in sestavni del te pogodbe. Naročnik bo izvajalcu za izvedbo storitve poravnal dogovorjeno plačilo.

1. **člen**

**Pogodbena vrednost**

Pogodbena vrednost v skladu s ponudbo znaša \_\_\_\_ EUR brez DDV in je fiksna.

Davek na dodano vrednost se obračuna v skladu z veljavno zakonodajo.

1. **člen**

Naročnik bo plačal račun po opravljeni storitvi v roku trideset (30) dni od datuma izstavitve računa.

Osnova za obračun storitve je prevzemni zapisnik, tj. potrdilo o izvedbi storitve, katerega naročnik posreduje izvajalcu po pošti ali elektronski pošti.

1. **člen**

**Obveznosti izvajalca**

Izvajalec se zaveže, da bo:

* prevzete obveznosti izvršil kvalitetno, strokovno, vestno in pravilno ter v skladu z veljavnimi dogovori, predpisi in standardi,
* v roku izvedel storitev,
* naročnika pravočasno obvestil o morebitnih odstopanjih od s pogodbo predvidenega obsega dela,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* varoval pridobljene podatke in informacije o vsebini te pogodbe, opravljenih storitev in naročniku oziroma njegovih načrtih kot poslovno skrivnost.

1. **člen**

**Obveznosti naročnika**

Naročnik se zaveže, da bo:

* izvajalcu dal na razpolago dokumentacijo in informacije, ki so potrebne za izvedbo storitve,
* sodeloval z izvajalcem pri izvajanju storitve,
* izvajalca obveščal o pomembnih dejstvih v razvoju dogodkov,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* plačilo izvršil v dogovorjenem roku.

1. člen

**Rok za izvedbo**

Rok za izvedbo storitev je najkasneje v roku štirih (4) mesecev od datuma sklenitve pogodbe.

Naročnik najkasneje v roku deset (10) dni po izvedbi storitev potrdi ustreznost opravljenih storitev in opravi prevzem s potrditvijo po pošti ali elektronski pošti.

1. člen

**Odgovorna predstavnika strank**

Pogodbeni stranki za odgovorna predstavnika za vsa vprašanja, ki so povezana s to pogodbo oziroma njenim predmetom, imenujeta:

* na strani izvajalca: \_\_\_\_\_\_\_\_\_\_\_, tel. št. \_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_,
* na strani naročnika: Barbara Koren, tel. št.: 01 620 76 03, e-pošta: barbara.koren@borzen.si.

V primeru spremembe kontaktne osebe ali kontaktnih podatkov sta stranki druga drugo o tem dolžni nemudoma obvestiti. Obvestilo o spremembi kontaktnih podatkov velja od trenutka, ko druga stranka prejme obvestilo o spremembi.

1. **člen**

**Sprememba pogodbe**

Če ni določeno drugače, morajo biti vse spremembe te pogodbe sklenjene v pisni obliki, sicer jih pogodbeni stranki nista dolžni upoštevati.

1. **člen**

V primeru višje sile kot so požar, poplava, potres, vojna, stavke in podobno, se lahko naročnik in izvajalec sporazumeta za podaljšanje načrtovanega roka, za dobo trajanja višje sile. Če zaradi daljših rokov trajanja višje sile ne bi bilo mogoče izpolniti pogodbenih obveznosti, lahko pogodbeni stranki pogodbo sporazumno prekineta.

Prekinitev ali podaljšanje pogodbe v primeru višje sile mora biti v pisni obliki.

1. **člen**

V primeru, da nastanejo pogoji, ki bi onemogočali izpolnjevanje predvidenih pogodbenih določil, lahko stranki skleneta aneks k pogodbi v pisni obliki. Ta mora biti podpisan s strani zakonitih zastopnikov obeh pogodbenih strank.

Pogodbo lahko vsaka pogodbena stranka odpove z enomesečnim odpovednim rokom, in sicer tako, da nasprotni pogodbeni stranki pošlje priporočeno po pošti obvestilo o odpovedi. Odpovedni rok začne teči z dnem prejema pisne odpovedi.

V primeru, da naročnik predčasno odpove pogodbo, iz razlogov na strani izvajalca, je dolžan izvajalec izplačati naročniku pavšalno pogodbeno kazen v višini 30 % celotne pogodbene vrednosti, ki zapade v plačilo v roku 15 dni po prenehanju pogodbe.

V primeru, da izvajalec predčasno odpove pogodbo, če je krivda za odpoved pogodbe na strani naročnika zaradi neizpolnjevanja pogodbenih obveznosti, izvajalec ni dolžan izplačati odškodnine naročniku. Izvajalec je dolžan 10 dni pred morebitno odpovedjo pogodbe naročnika pisno obvestiti o razlogih za odpoved pogodbe. Če naročnik navedene razloge za morebitno odpoved pogodbe nemudoma odpravi, ne obstaja krivdni razlog na strani naročnika za odpoved pogodbe.

Naročnik lahko predčasno in enostransko ter brez navedbe razloga odpove to pogodbo. V tem primeru mora biti odpoved podana v pisni obliki ter vročena s priporočeno pošiljko izvajalcu. V tem primeru velja enomesečni odpovedni rok, ki začne teči z dnem vročitve pisne odpovedi izvajalcu.

1. **člen**

**Varovanje in zaščita podatkov**

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe, varovale kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v realizacijo nalog predmeta pogodbe. Izvajalec je dolžan kot poslovno skrivnost varovati vse podatke in informacije, ki jih je prejel od naročnika kot poslovno skrivnost, z izjemo javno objavljenih podatkov in informacij. Izvajalec je prav tako dolžan po zaključku del po tej pogodbi in predaji del naročniku vse prejete podatke ter informacije nemudoma in trajno izbrisati.

Skladno z veljavnim Zakonom o varstvu osebnih podatkov ter Uredbe (EU) 2016/679 Evropskega parlamenta in Sveta z dne 27. april 2016 (Splošne uredbe o varstvu podatkov) pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona ter uredbe. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona ter uredbe.

V primeru, da izvajalec poslovne informacije in podatke, ki jih je pridobil pri izvajanju te pogodbe, razkrije ali posreduje brez dovoljenja tretjim osebam, je dolžan naročniku povrniti vso zaradi tega nastalo poslovno škodo.

1. **člen**

**Pravice intelektualne lastnine**

Izvajalec na naročnika v zvezi s pravicami intelektualne lastnine (v izogib dvomu to vključuje najmanj analizo trga pnevmatik, končno poročilo in vso drugo dokumentacijo), ki nastanejo v okviru izvajanj storitev po tej pogodbi, izključno in brez omejitev prenese vse materialne pravice, in sicer poleg pravice uporabe posebej tudi pravice reproduciranja, distribuiranja, dajanja v najem, javnega prikazovanja in predelave. Naročnika bo izvajalec varoval pred zahtevki tretjih oseb v zvezi s pravicami iz prvega stavka tega odstavka brez kakršnihkoli omejitev, in sicer tako, da mu povrne vse stroške morebitnih odškodnin in pravdnih stroškov ter druge razumne stroške.

1. **člen**

**Protikorupcijska klavzula**

Pogodbeni stranki se zavežeta, da ne bosta dali, obljubili ali prejeli kakršnegakoli darila ali plačila v denarju ali kakem drugem dragocenem predmetu, posredno ali neposredno ena drugi, po kateremkoli, uslužbencu ali drugemu zaposlenemu pri naročniku ali drugem podjetju (službi, oddelku, agenciji) oziroma katerikoli osebi z namenom podkupovanja, da bi tako napeljali kakega uslužbenca ali drugega zaposlenega, ali stranko k zlorabi svojega položaja, tako da bi s tem pridobil, obdržal ali usmeril posle h komisionarju ali kateremukoli njegovemu izpolnitvenemu pomočniku, zastopniku, distributerju, podjetju – hčerki, ali drugemu povezovalnemu podjetju.

V primeru storitve ali poskusa storitve dejanja iz prejšnjega odstavka je že sklenjena ali veljavna pogodba nična, če pa pogodba še ni veljavna, se šteje, da pogodba ni bila sklenjena.

1. **člen**

**Izjava ZIntPK**

Izvajalec je naročniku zaradi zagotovitve transparentnosti posla in preprečitve korupcijskih tveganj dolžan priložiti izjavo oziroma podatke o udeležbi fizičnih in pravnih oseb v lastništvu izvajalca ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom skladno z določbami Zakona o integriteti in preprečevanju korupcije (ZIntPK). Če izvajalec predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

1. **člen**

**Reševanje sporov**

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarstvenika.

Vse morebitne spore v zvezi s to pogodbo bosta stranki najprej poizkušali rešiti po mirni poti, če pa to ne bo možno, sta pogodbeni stranki sporazumni, da je za reševanje vseh morebitnih sporov iz te pogodbe pristojno sodišče v Ljubljani.

1. **člen**

**Končne določbe**

Pogodba stopi v veljavo z dnem izpolnitve odložnega pogoja, in sicer z dnem, ko naročnik prejme ustrezno potrditev s strani pristojnega organa o zagotovitvi sredstev za izvedbo predmetnega javnega naročila.

Pogodba je sestavljena v 2 (dveh) izvodih, od katerih prejme vsaka pogodbena stranka po 1 (en) izvod.

Priloge:

* Specifikacija naročila
* Ponudba izvajalca z dne \_\_\_\_
* Izjava o varovanju poslovne skrivnosti
* Izjava ZIntPK

Ljubljana, dne \_\_\_\_\_\_\_\_\_\_ \_\_\_\_\_\_\_\_\_\_, dne \_\_\_\_\_\_\_\_\_\_

**BORZEN, d.o.o. \_\_\_\_\_\_\_\_\_\_\_**

mag. Borut Rajer, direktor \_\_\_\_\_\_\_\_\_\_\_, direktor

**IZJAVA ZUNANJEGA SODELAVCA O VAROVANJU POSLOVNE SKRIVNOSTI**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki z družbo Borzen, operater trga z elektriko, d.o.o., Dunajska cesta 156, 1000 Ljubljana, poslovno sodelujem na podlagi izvedbe storitve **»Zeleno javno naročanje 2023«** zase in svoje sodelavce izjavljam, da:

1. sem v celoti seznanjen z vsebino Pravilnika o varovanju poslovnih skrivnosti družbe Borzen, d.o.o. (v nadaljevanju: pravilnik), še zlasti z dejstvom, da so v družbi Borzen, d.o.o. kot poslovna skrivnost določeni predvsem naslednji podatki in informacije, v katerikoli obliki in na kateremkoli mediju, ki se nanašajo predvsem, a ne izključno, na:

* člane bilančne sheme in člane podporne sheme, njihovo finančno stanje, poslovanje ter poslovni položaj, razen tistih podatkov, katerih razkritje je obvezno po zakonu ali drugih aktih družbe,
* upravljanje bilančne sheme,
* opravljanje dejavnosti centra za podpore in so v neposredni povezavi s strateškimi in poslovnimi interesi družbe, razen agregiranih podatkov oziroma podatkov, katerih razkritje je obvezno po zakonu ali drugih aktih družbe,
* strateški načrt in strategijo razvoja družbe,
* poslovno politiko in načrte izvajanja dejavnosti družbe oziroma posameznih poslovnih funkcij in poročila o njihovem izvajanju,
* informacije o poslovanju družbe, njenih rezultatih in finančnih načrtih, razen tistih katerih razkritje je obvezno po zakonu ali drugih aktih družbe,
* finančni podatki, finančni položaj in aktivnost družbe, dolgovi in terjatve, finančne transakcije, razen tistih katerih razkritje je obvezno po zakonu ali drugih aktih družbe,
* likvidnostno stanje družbe,
* tehnološke sisteme družbe in programske rešitve,
* informacijsko tehnologijo družbe, programe, uporabniške aplikacije ter sistemske produkte družbe,
* poslovna razmerja, ponudbe poslovnim partnerjem, osnutke pogodb in drugih dokumentov ter pogajanja s partnerji, razen tistih, katerih razkritje je obvezno po zakonu ali drugih aktih družbe,
* planske, obračunske in prodajne kalkulacije za posamezne storitve,
* tržne in interne analize ter druge raziskave,
* kadrovski podatki in vsi ostali osebni podatki, ki se nanašajo na osebni status, socialni položaj in zdravstveno zavarovanje delavcev družbe in njihovih družin ter drugih fizičnih oseb, katerih podatki se nahajajo v bazah osebnih podatkov v družbi,
* pogodbe o zaposlitvi, plače in drugi podatki, ki jih zbirajo pristojne organizacijske enote družbe,
* dejanska izplačila osebnih dohodkov ter na dejanska izplačila avtorskih in katerihkoli drugih honorarjev,
* podatke, ki jih kot zaupne določajo predpisi s področja javnih naročil oziroma drugi interni akti družbe,
* nabavo v okviru javnih naročil, katerih razkritje bi pomenilo škodo za družbo ali konkurenčno prednost za osebo, kateri je informacija razkrita, zlasti pa na podatke o tehničnih podrobnostih naročila, dokler to ni objavljeno, podatke o ocenjeni vrednosti ter višini zagotovljenih sredstev, podatke o članih komisije,
* sodne postopke ali postopke pred drugimi organi, v katerih je družba ali njen zunanji sodelavec,
* certifikacijska in identifikacijska sredstva ter uporabniška gesla tako za vstop v poslovne prostore ali dele poslovnih prostorov kot za uporabo računalniške in programske opreme;
* lokacije, kjer se hranijo listine z zaupnimi podatki, ali listine, ki se nanašajo na sistem varovanja in signalno varnostne naprave, na njihove lokacije in način delovanja,
* tuje in domače poslovne partnerje (njihova notranja razmerja, poslovna razmerja s tretjimi osebami, podatki o zaposlenih in drugih sodelavcih, podatki, ki jih poslovni partner sam določi kot poslovno skrivnost).

1. bom vse podatke, ki v skladu s pravilnikom predstavljajo poslovno skrivnost, obravnaval kot zaupne in jih kot takšne tudi varoval;
2. pridobljeni podatki, ki v skladu s pravilnikom predstavljajo poslovno skrivnost, z moje strani ne bodo uporabljeni v nasprotju z določili pravilnika in drugih predpisov ter ne bodo uporabljeni za noben drug namen, razen za namen izvedbe pogodbenih del;
3. bom zagotavljal vse ustrezne pogoje in ukrepe za zagotovitev varstva podatkov, ki predstavljajo poslovno skrivnost v skladu s pravilnikom, preprečeval možne zlorabe in skladno s pravilnikom poskrbel za njihovo trajno uničenje, ko ti z izpolnitvijo predmeta pogodbe ne bodo več potrebni;
4. ne bom vgradil nobenega mehanizma ali storil česarkoli drugega, kar bi meni ali katerikoli tretji osebi v informacijskem sistemu omogočalo kakršenkoli iznos informacij, spreminjanje podatkov ali programske opreme, dostop do kateregakoli dela računalniškega sistema brez vednosti ali nadzora pristojnih oseb;
5. sem seznanjen z dejstvom, da sem za kakršno koli zlorabo ali razkritje poslovnih skrivnosti moralno, odškodninsko in pa kazensko odgovoren;
6. sem seznanjen in soglašam, da ta izjava postane sestavni del Pogodbe o izvedbi storitve »Zeleno javno naročanje 2023« št. JN-1268-23.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)

**IZJAVA O UDELEŽBI PRAVNIH IN FIZIČNIH OSEB PRI IZVAJALCU**

Naročnik zaradi transparentnosti posla in preprečitve korupcijskih tveganj skladno šestim odstavkom 14. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20 in 3/22 – ZDeb) pridobi izjavo oziroma podatke o udeležbi fizičnih in pravnih oseb v lastništvu ponudnika ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s ponudnikom.

|  |  |
| --- | --- |
| **Naročilo** | |
| **Naročnik** | **Borzen, d.o.o.** |
| **Oznaka** | **JN-1268-23** |
| **Ime posla** | **Zeleno javno naročanje 2023** |
| **Podatki o pravni osebi – ponudniku** | |
| **Polno ime oziroma naziv ponudnika** |  |
| **Sedež ponudnika** |  |
| **Občina sedeža ponudnika** |  |
| **Matična številka podjetja** |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje pravne osebe:

|  |  |  |  |
| --- | --- | --- | --- |
| **Št.** | **Naziv** | **Sedež** | **Delež v %** |
| **1** |  |  |  |
| **2** |  |  |  |
| **3** |  |  |  |
| **…** |  |  |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje fizične osebe:

|  |  |  |  |  |
| --- | --- | --- | --- | --- |
| **Št.** | **Ime** | **Priimek** | **Naslov stalnega bivališča** | **Delež v %** |
| **1** |  |  |  |  |
| **2** |  |  |  |  |
| **3** |  |  |  |  |
| **…** |  |  |  |  |

**S podpisom te izjave jamčim, da v lastniški strukturi ni udeleženih drugih fizičnih ter pravnih oseb ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.**

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_, direktor

\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)

REFERENČNI POSLI PONUDNIKA

Ponudnik obrazec kopira glede na število referenčnih poslov. Ponudnik lahko predloži tudi na drugem obrazcu pripravljeno in potrjeno referenčno potrdilo, v kolikor je iz slednjega v celoti razvidno izpolnjevanje referenčnega pogoja.

Ponudnik svoji ponudbi priloži vsaj tri (3) potrjene reference.

|  |  |
| --- | --- |
| **Izvajalec referenčnega posla** |  |
| **Naročnik referenčnega posla** |  |
| **Naziv referenčnega posla** |  |
| **Kratek opis referenčnega posla** |  |
| **Obdobje izvajanja referenčnega posla** |  |
| **Oseba naročnika, ki lahko potrdi referenčni posel** | Ime in priimek:  Tel. št.:  E-pošta: |

**Potrjujemo**, da smo z izvajalcem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklenili pogodbo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v obdobju od \_\_\_\_\_\_\_\_\_\_ do \_\_\_\_\_\_\_\_\_\_ za izvedbo referenčnega posla, navedenega v zgornji razpredelnici, ki jih je tudi izvedel kakovostno in v pogodbenih rokih.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis in žig naročnika referenčnega posla: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Opomba:***

***Veljavno je samo potrdilo z originalnim žigom in podpisom naročnika. Izvajalec ne more dati referenc (potrdila) v primeru, če je sam naročnik in izvajalec.***

**Ponudnik:**

**\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_**

**POTRDILO O KADROVSKI SPOSOBNOSTI**

Ponudnik mora navesti vsaj eno (1) osebo oziroma strokovnjaka, ki bo s strani ponudnika na voljo za izvedbo javnega naročila št. JN-1268-23 »Zeleno javno naročanje 2023«, in sicer skupaj z njegovimi oziroma njenimi referencami.

Nominirana oseba mora imeti vsaj deset (10) let delovnih izkušenj na področju javnega naročanja, kot tudi mora izkazati, da je sodelovala kot član komisije ali svetovalec pri najmanj desetih (10) javnih naročilih, kjer je bila uporabljena Uredba ZeJN.

|  |  |
| --- | --- |
| **Ime in priimek** |  |
| **Stopnja in vrsta izobrazbe** |  |
| **Delovne izkušnje** |  |
| **Sodelovanje pri javnih naročilih, kjer je bila uporabljena Uredba ZeJN** |  |

Potrdilu je potrebno priložiti življenjepis (CV), iz katerega morajo biti zgoraj omenjene zahteve naročnika.

Če ponudnik predložni lažne in neresnične podatke o navedenih dejstvih, ima to za posledico ničnost pogodbe.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis in žig: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_